# name
Estudi de la satisfacció dels estudiants d'infermeria sobre els entorns d'aprenentatge clínic mitjançant una eina d'intel·ligència artificial

# metadata.dc.description.abstract[].value
INTRODUCCIÓ. Per analitzar la qualitat docent dels entorns d’aprenentatge clínic s’estudia la satisfacció de l’alumnat, utilitzant escales que fan una avaluació quantitativa i objectiva. Analitzar els comentaris dels estudiants pot ajudar a comprendre millor les raons de la qualificació numèrica.

MÈTODE. Estudi transversal descriptiu fet en un hospital universitari entre octubre del 2020 i juliol del 2024. Per a l’anàlisi es va utilitzar el programa Kh Coder, una eina que analitza textos i estudia la correlació de les paraules que contenen. Hi van participar 431 estudiants d’infermeria, que van contestar un qüestionari en línia amb una escala d’avaluació d’entorns d’aprenentatge clínic i una pregunta oberta perquè poguessin fer qualsevol comentari en relació amb la seva experiència durant les pràctiques.

RESULTATS. Es van donar 187 respostes a la pregunta oberta, de les quals es van analitzar un total de 327 oracions. Dels resultats de l’anàlisi van emergir els temes principals següents: reconeixement a la tasca de la tutora, sensació de sentir-se integrat i repercussió de les càrregues de treball.

DISCUSSIÓ. Els resultats obtinguts segueixen la línia d’estudis ja publicats i porten a plantejar actuacions en tres àrees específiques: capacitació docent, estabilització de plantilles i gestió de les càrregues de treball.

# metadata.dc.relation.ispartof[].value
REIRE. Revista d'Innovació i Recerca en Educació, 2025, vol. 18

# metadata.dc.rights[].value
cc-by (c)  Maria del Mar Martí-Ejarque et al., 2025

# metadata.dc.source[].value
Articles publicats en revistes (Infermeria Fonamental i Clínica)

# metadata.dc.title[].value
Estudi de la satisfacció dels estudiants d'infermeria sobre els entorns d'aprenentatge clínic mitjançant una eina d'intel·ligència artificial